Orĉapa aratingo

Orĉapa aratingo (Aratinga auricapillus) aŭ Orĉapa konuro estas specio de birdoj en la subfamilio Arinae de la familio Psittacidae, de afrikaj kaj amerikaj papagoj. Ĝi estas endemia de Brazilo. Iliaj naturaj habitatoj estas subtropikaj kaj tropikaj sekaj arbaroj kaj malsekaj arbaroj de malaltaj teroj, seka savano, kaj plantejoj. Ĝi estas minacata pro habitatoperdo. La A. auricapillus estas bona biologia indikilo pro sia vundebleco, alta detekteblo same kiel pro sia damaĝado fare de arbarfragmentado.

Aspekto
Ĝi estas 30 cm longa kaj plejparte verda kun nigra beko, blankaj okulringoj, oranĝruĝa ventro, kaj ruĝa vizaĝo paliĝanta al flava super la krono. Junaj membroj de la grupo A. auricapillus evoluigas siajn flavajn kapmarkojn kaj ruĝan koloron sur la malsupra korpoparto en plenaĝeco. La proksimuma pezo por orĉapaj papagoj estas 4,9-5,25 uncoj.“Golden-capped Conure”. World Parrot Trust (2021). Alirita la 9an de Marto 2021.

 Taksonomio 
La genronomo Aratinga estis kreita por priskribi mezgrandajn ĝis malgrandajn sudamerikajn konurojn kaj papagojn. Tial, kune kun sia ordinara nomo kiel la orĉapa papago, ĝi ankaŭ estas nomata la orkapa konuro. Ene de la speciogrupo A. solstitialis, la orĉapa aratingo estas la sola membro konsiderata politipa: A. auricapillus laŭdire enhavas la subspecion A. a. aurifrons. La mezurita variablo por ĉi tiu bazo estas iomete varia koloraro inter la du (malpli ruĝa sur la dorso kaj flava sur la kapo por A. a. aurifrons ol tiu de A. auricapillus). Aliaj variabloj kiel grandeco montriĝis kiel malmulta ŝanĝiĝemo inter la du, kaj tial la distingo ankoraŭ estas pridubata.Luís Fábio Silveira, Flávio César Thadeo de Lima, Elizabeth Höfling, A New Species of Aratinga Parakeet (Psittaciformes: Psittacidae) from Brazil, With Taxonomic Remarks on the Aratinga Solstitialis Complex, The Auk, Volume 122, Issue 1, 1a de Januaro 2005, pp. 292–305, 

 Kutimaro 
Kiel membroj de la subspecio *Aratinga solstitialis*, orĉapaj papagoj emas loĝi en siaj loĝareoj ene de arbaroj en grupoj, kiuj povas varii de 4 ĝis 15 individuaj papagoj. La reprodukta sezono okazas dum la sudhemisfera somero, kiu en la suda hemisfero estas de decembro ĝis marto, kaj paroj estis vidataj ĉirkaŭ novembro kaj dependaj idoj ĉirkaŭ marto. Orĉapaj papagoj havas ovodemetadon de ĉirkaŭ 3 ĝis 5 ovoj por nestado; la kovado por ĉi tiuj ovoj estas taksita je ĉirkaŭ 25 tagoj, kaj junaj birdidoj bezonas ĉirkaŭ 7-8 semajnojn antaŭ ol ili povas ekflugi.

 Habitato 
La Aratinga auricapillus loĝas plejparte en duon-falfoliaj arbaroj en nordorienta Brazilo, kvankam tra la tempo ĝi adaptiĝis al kamparaj agrikulturaj areoj kaj foje eĉ al urboj, disvastiĝante tra la ŝtatoj Bahio, Minas-Ĝerajso, Espírito Santo, Rio-de-Ĵanejro, San-Paŭlo, Gojaso kaj Paranao.Silva, Antonio P. kaj Melo, Celine “Foraging of the Golden-Capped Parakeet (Aratinga Auricapillus) in the Anthropogenic Landscape in Brazil.” The Neotropical Ornithological Society. 2013.  

Referencoj

Kategorio:Papagedoj
Kategorio:Birdoj de Sudameriko
Kategorio:Birdoj de Brazilo